**ΕΡΤ2 – Ενημερωτικό σημείωμα προγράμματος**

**Σας ενημερώνουμε ότι από Κυριακή 9 έως Κυριακή 21 Φεβρουαρίου 2025, το πρόγραμμα της ΕΡΤ2 συμπληρώνεται ως εξής:**

**ΚΥΡΙΑΚΗ, 9/2/2025**

**-------------------------**

**08:00 ΘΕΙΑ ΛΕΙΤΟΥΡΓΙΑ**

**10:30 ΜΟΥΣΙΚΟ ΠΡΟΓΡΑΜΜΑ (Ε)**

**ΣΥΝΑΥΛΙΑ - Η ΕΠΙΣΤΡΟΦΗ ΤΟΥ ΟΔΥΣΣΕΑ**

**Μαγνητοσκοπημένη συναυλία** της Εθνικής Συμφωνικής Ορχήστρας της ΕΡΤ, που πραγματοποιήθηκε στο Μέγαρο Μουσικής Αθηνών, την 1η Απριλίου 2024.

Η Εθνική Συμφωνική Ορχήστρα της ΕΡΤ, σε συνεργασία με έξι χορωδίες, παρουσίασε το έργο του Μιχάλη Οικονόμου: «Η επιστροφή του Οδυσσέα».

Στο πρώτο μέρος της συναυλίας, η Ορχήστρα ερμήνευσε το συγκλονιστικό έργο του Δημήτρη Μητρόπουλου «Ταφή», ενώ στο δεύτερο παρουσιάστηκε η μεγαλειώδης «4η Συμφωνία» του Γκούσταβ Μάλερ.

Σολίστ: Άννυ Φασσέα (υψίφωνος) Τάσος Αποστόλου (βαθύφωνος)

Μουσική διεύθυνση: Μιχάλης Οικονόμου

Πρόγραμμα συναυλίας

– Δημήτρης Μητρόπουλος: «Ταφή»

– Μιχάλης Οικονόμου: «Η επιστροφή του Οδυσσέα»

Σοπράνο: Άννυ Φασσέα

Μπάσος: Τάσος Αποστόλου

Συμμετέχουν οι χορωδίες: Εθνικού Μετσόβιου Πολυτεχνείου, Παντείου Πανεπιστημίου, Ορφείου Ωδείου, Περιφέρειας Αττικής, Filii Notas, Chorus Vivendi

Μουσική διδασκαλία Χορωδιών: Γιάννης Βρυζάκης, Αθανασία Κυριακίδου, Ντέπη Σακελλαρίου, Μαρία Μπαζού

– Gustav Mahler: «Symphony No.4 in G major»

I. Bedächtig, nicht eilen

II. In gemächlicher Bewegung, ohne Hast

III. Ruhevoll, poco adagio

IV. Wir geniessen die Himmlischen Freuden. Sehr behaglich

Σοπράνο: Άννυ Φασσέα

Μουσική διεύθυνση: Μιχάλης Οικονόμου

Σκηνοθεσία: Κώστας Μυλωνάς

Τηλεοπτική παραγωγή: Νίνα Ντόβα

**12:00 Τ'ΑΣΤΕΡΙΑ ΛΑΜΠΟΥΝ ΓΙΑ ΠΑΝΤΑ (Ε)**

**---------------------------**

**21:00 ΞΕΝΗ ΤΑΙΝΙΑ**

**22:30 ΜΟΥΣΙΚΟ ΠΡΟΓΡΑΜΜΑ (Ε)**

**GUS G: LIFE THROUGH FIRE - Ο ΕΛΛΗΝΑΣ ΚΙΘΑΡΙΣΤΑΣ ΤΟΥ OZZY OSBOURNE**

**Μουσικό ντοκιμαντέρ, παραγωγής 2018**

Ο **Κώστας Καραμητρούδης**, για τους φίλους της ροκ μουσικής **Gus G.,** γεννήθηκε στη Θεσσαλονίκη το 1980. Μοιράζει τον χρόνο του μεταξύ Αμερικής, Ελλάδας, Ευρώπης, Ασίας και είναι ο πιο αναγνωρισμένος Έλληνας μουσικός heavy metal στον κόσμο.

Ήταν 9 ετών όταν κατάλαβε πως η κιθάρα ήταν το πεπρωμένο του. Είχε ροκ ακούσματα από τον πατέρα του και δεν άργησε να αποκτήσει την πρώτη του κιθάρα και να ξεκινήσει μαθήματα στο Ωδείο.

Μόλις 17 ετών έφυγε από την Ελλάδα για να φοιτήσει στο διάσημο μουσικό κολέγιο του Μπέρκλεϊ στη Βοστόνη. Δεν ολοκλήρωσε ποτέ τις σπουδές του, πάρα το γεγονός ότι είχε και υποτροφία, επειδή συνειδητοποίησε ότι δεν τον ενδιέφεραν οι ακαδημαϊκές γνώσεις αλλά το να ζήσει την εμπειρία.

Είναι ένας από τους νεότερους μουσικούς της heavy metal που έχει φτάσει σε τέτοιο υψηλό επίπεδο την κιθαριστική τεχνική. Κάνει σεμινάρια σε όλο τον κόσμο, εταιρείες μουσικών οργάνων σχεδιάζουν κιθάρες με το όνομά του, έχει οπαδούς σε όλο τον κόσμο και κάνει διεθνή καριέρα αντίστοιχη μ’ αυτήν των Ντέμη Ρούσσου, Νάνας Μούσχουρη, Aphrodite’s Child.

Έχει παίξει σε πολλές μουσικές μπάντες, όπως Mystic Prophecy, Nightrage, Arch Enemy και Dream Evil, με δισκογραφία που μετρά πάνω από 20 άλμπουμ όλα σε ξένες δισκογραφικές εταιρείες.

Έχει πραγματοποιήσει guest εμφανίσεις και δισκογραφία με διάφορους καλλιτέχνες, όπως Doro, Kamelot, Slash (Guns’n Roses) κ.ά.

Το 2009 τον επέλεξε ο θρύλος της ροκ **Ozzy Osbourne**, ανάμεσα σε πολλούς μουσικούς για βασικό του κιθαρίστα, όπου έκαναν το άλμπουμ **«Scream»,** περιόδευσε μαζί του και είχαν μία συνεργασία που κράτησε 8 χρόνια.

Αυτή την περίοδο έχει δύο προτεραιότητες, το solo project Gus-G Band και το συγκρότημά του, τους Firewind, που διανύουν 20 χρόνια ζωής.

Στο ντοκιμαντέρ **«Gus G.: Life Through Fire»** του σκηνοθέτη Θανάση Τσαουσόπουλου παρακολουθούμε την πορεία του διεθνούς φήμης Έλληνα μουσικού **Gus G**. σε ένα ταξίδι εφτά χωρών και τριών ηπείρων. Τον ακολουθούμε στην περιοδεία του με την μπάντα του, τους **Firewind**, αλλά και το solo project του σε φεστιβάλ και σε θρυλικούς χώρους, όπως το περίφημο «Whisky A Go Go» στο Λος Άντζελες. Με ξεναγούς τον ίδιο αλλά και τους συνεργάτες του, ταξιδεύουμε στον μαγικό κόσμο του σκληρού ροκ, όπου πολλά θέματα ταμπού, κοινωνιολογικά και άλλα, ξεδιαλύνονται. Βλέπουμε έναν τρόπο ζωής ασύμβατο για έναν μέσο άνθρωπο, καθώς και το πώς ο ήρωάς μας κρατά τις ισορροπίες του. Ασύμβατη είναι και η αφήγησή μας, ξεκινώντας από το παρόν πηγαίνουμε γραμμικά προς το παρελθόν, παρακολουθώντας με ανάποδη αφήγηση μια πραγματικά διεθνή καριέρα που μετρά 20 χρόνια και καταλήγουμε στα παιδικά του χρόνια.

Μια πορεία που δεν ήταν στρωμένη με ροδοπέταλα και «χτίστηκε» σιγά-σιγά με διώξεις, ιδρώτα, πείνες, μετανάστευση μέχρι την τελική δικαίωση και τη συνεργασία με τον Ozzy Osbourne.

Στο ντοκιμαντέρ μιλούν οι γονείς του, η σύζυγός του, οι δημοσιογράφοι **Χάκος Περβανίδης**, **Κώστας Χρονόπουλος, Άκης Καπράνος** και **Πάνος Χρυσοστόμου**, τα στελέχη δισκογραφικών εταιρειών **Λεωνίδας Βρανάς, Ηλίας Αραβίδης** και **Leif Jensen**, οι μουσικοί **Μπάμπης Κατσιώνης, Πέτρος Χριστοδουλίδης, Henning Basse (Firewind), Μάριος Ηλιόπουλος (Nightrage), Warrel Dane (Nevermore, Sanctuary), Michael Amott (Arch Enemy),** μέλη του συγκροτήματος **Vicious Rumors** και βέβαια οπαδοί απ’ όλο τον κόσμο.

Σκηνοθεσία-σενάριο: Θανάσης Τσαουσόπουλος.

Μοντάζ: Κώστας Ιωακειμίδης.

Μίξη ήχου: Βασίλης Βασιλάκης.

Διεύθυνση παραγωγής: Μιχάλης Δημητρακάκος.

Παραγωγή: ΕΡΤ Α.Ε.

**00:30 ΕΛΛΗΝΙΚΗ ΣΕΙΡΑ: «Η ΔΙΚΗ» (ΑΛΛΑΓΗ ΩΡΑΣ)**

**02:30 ΞΕΝΗ ΣΕΙΡΑ: «ΟΙ ΦΟΝΟΙ ΤΗΣ ΚΙΣΣΑΣ» (ΑΛΛΑΓΗ ΩΡΑΣ)**

**-----------------------------**

**ΚΥΡΙΑΚΗ, 16/2/2025**

**---------------------------**

**21:00 ΞΕΝΗ ΤΑΙΝΙΑ**

**23:20 ΜΟΥΣΙΚΟ ΝΤΟΚΙΜΑΝΤΕΡ (Ε): ΤΑ ΚΟΡΙΤΣΙΑ ΤΗΣ ΜΠΑΝΤΑΣ Κ12 GR**

**Μουσικό ντοκιμαντέρ, παραγωγής ΗΠΑ 2013.**

**Σκηνοθεσία:** Τζούντι Τσαϊκίν.

**Παραγωγή:** Μάικλ Γκριν, Νάνσι Κίσοκ /One Step Production.

Χόρευαν και λικνίζονταν με μίνι φορεματάκια και κοντά σορτς, τρελαίνοντας τους ιδιοκτήτες των κλαμπ και τους πελάτες… και όλα αυτά τα έκαναν, για να παίξουν τη μουσική που τους άρεσε!

Το ντοκιμαντέρ αφηγείται τις οδυνηρές, ανείπωτες ιστορίες μεγάλων γυναικείων τζαζ ορχηστρών και τη συναρπαστική, πρωτοποριακή μουσική διαδρομή τους από τα τέλη της δεκαετίας του ’20 έως σήμερα.

Αυτές οι απίστευτα ταλαντούχες γυναίκες υπέμειναν σεξισμό, ρατσισμό και με μειωμένες ευκαιρίες για δεκαετίες, συνεχίζουν μέχρι σήμερα να επιμένουν, να εμπνέουν και να αναδεικνύουν τα ταλέντα τους σ’ έναν χώρο που ποτέ δεν τις αποδέχτηκε ισότιμα.

**01:00 ΕΛΛΗΝΙΚΗ ΣΕΙΡΑ: «Η ΔΙΚΗ» (ΑΛΛΑΓΗ ΩΡΑΣ)**

**02:45 ΞΕΝΗ ΤΑΙΝΙΑ: «ΧΤΥΠΗΜΕΝΟΣ ΑΠΟ ΕΡΩΤΑ» (Punch-Drunk Love)**  **Κ12**

**Ρομαντική κομεντί, παραγωγής ΗΠΑ 2002.**

**Σκηνοθεσία:** Πολ Τόμας Άντερσον

**Πρωταγωνιστούν:** Άνταμ Σάντλερ, Έμιλι Γουάτσον, Φίλιπ Σέιμουρ Χόφμαν, Λούις Γκουζμάν

**Υπόθεση:** Για τον Μπάρι Ίγκμαν η επιβίωση είναι δύσκολη. Βρίσκεται συναισθηματικά απομονωμένος μέσα στο χαοτικό σύμπαν μιας αμερικανικής μεγαλούπολης, παγιδευμένος στον ιστό μιας ζωής χωρίς συναισθηματικό ενδιαφέρον και ένταση.

Μια δυναστική οικογένεια με επτά αδερφές που τον καταπιέζουν, μια εργασία χωρίς ουσία και βάρος, μια κενή συναισθηματική ζωή.

Όταν βρεθεί «χτυπημένος από έρωτα», θα καταστρατηγήσει τις «αρχές» του, θα αντιμετωπίσει μια σπείρα εκβιαστών και θα ταξιδέψει πρώτη φορά με αεροπλάνο.

Ο Πολ Τόμας Άντερσον, μετά από την υπέροχη «Magnolia», επιστρέφει με μια ιδιαίτερη απολαυστική κωμωδία, που συνδυάζει το φαντεζίστικο με το ρομαντικό και πρωταγωνιστή έναν Άνταμ Σάντλερ, όπως δεν τον έχουμε ξαναδεί.

**----------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**-------------------------------------**

**04:15 ΤΟ ΔΙΚΤΥΟ (Ε) ημέρας**

**05:10 Ο ΜΙΣΕΛ ΡΟΥ ΜΑΓΕΙΡΕΥΕΙ (Ε) ημέρας**

**Από Τετάρτη 12/2/2025, τις καθημερινές, στις 10:00 θα μεταδίδεται η ελληνική σειρά «ΠΑΠΠΟΥΔΕΣ ΕΝ ΔΡΑΣΕΙ» (Ε)  Κ8 W**

**Κωμική-κοινωνική σειρά 20 επεισοδίων, παραγωγής 2000**

**Σκηνοθεσία:** Χρήστος Παληγιαννόπουλος.

**Σενάριο:** Νίκος Μουρατίδης, Λίνα Δημοπούλου.

**Μουσική τίτλων:** Πλούταρχος Ρεμπούτσικας.

**Διεύθυνση φωτογραφίας:** Κώστας Παπαναστασάτος.

**Παίζουν:** Σπύρος Κωνσταντόπουλος, Τίτος Βανδής, Πηνελόπη Πιτσούλη, Κατερίνα Ζιώγου, Κωνσταντίνα Κούτσιου, Δημήτρης Πανταζής, Χρήστος Τσάγκας, Νίκος Κούρος, Σούλη Σαμπάχ, Τασσώ Καββαδία, Έρση Μαλικένζου, Μπάμπης Γιωτόπουλος, Αθηνόδωρος Προύσαλης, Μέλπω Ζαρόκωστα, Ηλίας Μαμαλάκης, Γιάννης Φύριος, Καλλιόπη Ταχτσόγλου, Κατερίνα Ζιώγου, Τάσος Κοντραφούρης, Γιώργος Καλατζής, Ελισάβετ Ναζλίδου , Ζωή Βουδούρη, Δημήτρης Πανταζής, Γιώργος Καράσης, Αλέξης Ζάκκας, Γιάννης Λιβανός.

**Γενική υπόθεση:** Στο ιδιωτικό γηροκομείο «Ο Καλός Σαμαρείτης» τα πράγματα είναι πολύ δυσάρεστα, μέχρι τη στιγμή που εμφανίζονται δύο καινούργιοι τρόφιμοι, ο Πέτρος και ο Παύλος. Όταν αντικρίζουν την κατάσταση, αποφασίζουν ότι πρέπει να επέμβουν δυναμικά. Προσπαθούν να βελτιώσουν τις συνθήκες διαμονής, προσπαθούν να κάνουν όλους τους υπόλοιπους μια μεγάλη παρέα, να ξεχάσουν τις διαφορές τους, τις μικροκακίες, τους τσακωμούς για να μπορέσει από δω και πέρα να κυλήσει η ζωή τους πιο ευχάριστα. Τροχοπέδη σ’ όλο αυτό το εγχείρημα είναι η διευθύντρια του γηροκομείου, η οποία προσπαθεί ανεπιτυχώς, να τους κάνει τον βίο αβίωτο. Παρ’ όλο που οι ήρωές μας ανήκουν στην τρίτη ηλικία, δεν στερούνται ούτε χιούμορ, ούτε ενέργειας, ούτε σκανταλιστικής διάθεσης.

Πράγματι, θα γίνουν μια μεγάλη παρέα, θα συνδεθούν μεταξύ τους, θα εξομολογηθούν τα πιο καλά κρυμμένα τους μυστικά, θα αρχίσουν να νοιάζονται ο ένας για τον άλλον, μέχρι που όλη η ομάδα θα θυμίζει οικογένεια. Όταν πια συμβεί κι αυτό, τους έρχεται μία ιδέα: να ρευστοποιήσουν τις περιουσίες τους και να παίξουν τα χρήματα στο χρηματιστήριο.

Στο σημείο αυτό συμβαίνει μια μεγάλη ανατροπή, την οποία θα παρακολουθήσετε στη μικρή σας οθόνη.

**Επεισόδιο 1ο.** Ο Πέτρος, συνταξιούχος και χήρος, ζει με την κόρη, τον γαμπρό και τα δύο εγγόνια του. Από μια συζήτηση του ζευγαριού, που ακούει κατά λάθος, ο Πέτρος καταλαβαίνει ότι η παρουσία του προσθέτει βάρος και δημιουργεί εντάσεις στην οικογένεια της κόρης του.

Το γεγονός τον προβληματίζει και αρχίζει να σκέφτεται την περίπτωση να μετακομίσει σε άλλο σπίτι. Σ’ αυτή τη φάση γνωρίζει τον Παύλο, ο οποίος είναι συνομήλικός του, ευχάριστος, αισιόδοξος και ανοιχτός άνθρωπος. Σύντομα, ανάμεσα στους δύο άντρες δημιουργείται μια πολύ φιλική σχέση.

Παράλληλα, στο ιδιωτικό γηροκομείο «Ο Καλός Σαμαρείτης», η Ρόζα, η Αναστασία, η Ελένη, ο Μιχάλης, ο Παναγής, ο Μπάμπης και ο Ντίνος ζουν μια μίζερη καθημερινότητα, την οποία επιβάλλει και συντηρεί η διευθύντρια του γηροκομείου, Σμαράγδα Μεταξά.

**Πέμπτη 13/02/2025**

**Επεισόδιο 2ο.**Η σχέση του Πέτρου και του Παύλου έχει εξελιχθεί σε μία ωραία και δυνατή φιλία. Ο Πέτρος εμπιστεύεται στον φίλο του τη σκέψη του να μετακομίσει από το σπίτι της κόρης του. Η πρόταση του Παύλου να πάνε μαζί σ’ ένα γηροκομείο, σκοντάφτει στις αντιρρήσεις του Πέτρου.

Όμως, οι υπερβολικά αισιόδοξες και ευχάριστες περιγραφές του Παύλου για τα πλεονεκτήματα που έχει η ομαδική συμβίωση συνομηλίκων και για τη φροντίδα που παρέχουν τα σύγχρονα γηροκομεία, τελικά πείθουν τον Πέτρο, να τον ακολουθήσει στον «Καλό Σαμαρείτη».

**Παρασκευή 14/02/2025**

**Επεισόδιο 3ο.** Ο Πέτρος και ο Παύλος εγκαθίστανται στον «Καλό Σαμαρείτη». Οι εικόνες που αντικρίζουν από την πρώτη στιγμή είναι πολύ δυσάρεστες. Το κτήριο βρόμικο και κακοσυντηρημένο, το ενδιαφέρον και η φροντίδα για τους ηλικιωμένους τροφίμους σχεδόν ανύπαρκτα.

Ο Πέτρος εξαγριώνεται, γκρινιάζει στον Παύλο για την επιλογή του και δεν βλέπει την ώρα να φύγει από εκεί μέσα.

Ένα τυχαίο περιστατικό γίνεται αιτία να ανακαλύψουν ότι η Μεταξά «ταΐζει» τους τροφίμους με υπνωτικά χάπια, για να έχει την ησυχία της. Αρχίζουν τα... αντίποινα.

Για να δούμε τι σκανταλιές θα κάνουν οι ήρωές μας, για να τιμωρήσουν τη Μεταξά;

**Δευτέρα 17/2/2025**

**Επεισόδιο 4ο.** Ο Πέτρος είναι αποφασισμένος να φύγει από τον «Καλό Σαμαρείτη», με ή χωρίς τον Παύλο. Όμως, η γιορτή-έκπληξη για τα γενέθλιά του, που οργανώνει ο Παύλος, με τη συνεργασία και των υπόλοιπων τροφίμων, τον συγκινεί και αποφασίζει να παραμείνει και να κάνουν ό,τι μπορούν, ώστε να πετύχουν βελτιώσεις στον τρόπο διαβίωσης. Κυρίως να πλησιάσουν ουσιαστικά τους υπόλοιπους τροφίμους, να τους βγάλουν από την απομόνωσή τους και να γίνουν όλοι μία μεγάλη παρέα. Ήδη, αντιδρώντας για πρώτη φορά και πιέζοντας τη Μεταξά, διεκδίκησαν και κέρδισαν να γίνει ανακαίνιση του κτηρίου.

**Τρίτη 18/2/2025**

**Επεισόδιο 5ο.** Η ζωή στον «Καλό Σαμαρείτη» συνεχίζεται και όπως κάθε μικρή ή μεγάλη κοινωνία... τα περιλαμβάνει όλα. Ο Παναγής έχει τσακωθεί με την Ελένη και τον Μπάμπη. Το βράδυ στο γηροκομείο εισβάλλουν δύο πεινασμένοι Αλβανοί, τους οποίους συλλαμβάνει η Μεταξά. Οι ήρωές μας δεν συμφωνούν και αναλαμβάνουν δράση. Η Μεταξά ρεζιλεύεται, γίνεται έξαλλη μαζί τους και οι εχθροπραξίες δεν έχουν τέλος. Όμως, το περιστατικό με τους Αλβανούς γίνεται αιτία να συμφιλιωθούν ο Παναγής με τον Μπάμπη και την Ελένη.

**Τετάρτη 19/2/2025**

**Επεισόδιο 6ο.** Η καλή επιρροή του Παύλου και του Πέτρου στους τροφίμους του «Καλού Σαμαρείτη», έχει αρχίσει να δείχνει τα θετικά της αποτελέσματα. Οι εκβιασμοί της Μεταξά δεν περνάνε πια κι έτσι, προκειμένου να γίνει η ανακαίνιση του γηροκομείου, αποφασίζουν μία διήμερη εκδρομή στο Ναύπλιο. Η αλλαγή περιβάλλοντος επιδράει καταλυτικά πάνω στους τροφίμους και αρχίζουν να ανοίγονται και να μιλάνε μεταξύ τους. Πρώτος αποκαλύπτει το μεγάλο μυστικό της ζωής του, ο Μιχάλης.

**Πέμπτη 20/2/2025**

**Επεισόδιο 7ο.** Οι ήρωές μας επιστρέφουν από το Ναύπλιο και όλοι είναι πολύ ευχαριστημένοι και χαλαροί. Μα, καθώς μπαίνουν στον «Καλό Σαμαρείτη», τους περιμένει μια δυσάρεστη έκπληξη. Τώρα, όμως, τη θέση της ηττοπάθειας και της αυτοεγκατάλειψης, έχουν πάρει η αισιοδοξία και η διάθεση να αγωνιστούν και να καλυτερεύσουν τη ζωή τους μέσα στο γηροκομείο. Αυτή η ατμόσφαιρα τούς έχει κάνει να αισθάνονται πιο οικεία και φιλικά και έχει δημιουργήσει την ανάγκη να εξομολογηθούν πράγματα μεταξύ τους. Ο Μπάμπης και η Ελένη κάνουν μία αναδρομή στα ταραγμένα περιστατικά της ζωής τους.

**Παρασκευή 21/2/2025**

**Επεισόδιο 8ο.** Η Μεταξά είναι έξω φρενών, γιατί η κατάσταση στο γηροκομείο έχει ξεφύγει από τον έλεγχό της. Έτσι, καταφεύγει σε οποιονδήποτε θεμιτό ή αθέμιτο τρόπο βρει, προκειμένου να τιμωρήσει τους τροφίμους, που έχουν πάψει να είναι ανεκτικοί και σιωπηλοί. Ένα τυχαίο γεγονός εκθέτει τον Παναγή και δημιουργεί απορίες στους υπόλοιπους. Ο Παναγής αναγκάζεται να τους ομολογήσει το μυστικό, που αποτελεί και το πρόβλημα της ζωής του. Τότε, οι υπόλοιποι ήρωές μας τον ωθούν να προχωρήσει στη λύση αυτού του προβλήματος μια για πάντα.